In 1998 het sewentien Bonsmara telers uit die Vryburg-omgewing 51 bulle ingeskryf vir ‘n toets op die veld. Van die staanspoor was dit duidelik dat die veldtoets nie vra wie die teler is nie – as ‘n bul nie beskik het oor gehardheid en aangepastheid nie, het hy nie die paal gehaal nie. Die getal telers wat bulle ingeskryf het vir die toets het drasties afgeneem – iets waarvoor ‘n mens begrip het: Bulle wat andersins moontlik veilings sou haal, moes geslag word.
Vier bittereinders het egter die moed van hulle oortuiging gehad en het deurgedruk! Hulle was die stigters van die Proveld Bonsmara Groep.